NaiveNeuron/SloPal huggingface dataset:
Mihál, Jozef, poslanec NR SR (2016-06-17):
Ďakujem za slovo, pán predsedajúci. Chcem oceniť prejav pani kolegyne poslankyne, bol veľmi dobrý a veľmi správnym spôsobom, trefným spôsobom charakterizoval podstatu toho, čo sa deje. Ja teda ešte niektoré veci doplním vo svojom vystúpení. Chcem zareagovať na tú časť, kedy ste hovorili, že v roku 2009 bol rodičovský príspevok 256 eur. Áno, bolo to tak, chcem ale upozorniť, že pani ministerka Tomanová, ktorá ho v tom čase takto presadila, nezabezpečila žiadne zdroje v rozpočte na jeho vyplácanie, čiže bol to čiste predvolebný ťah. To po prvé. A po druhé, chcem pripomenúť, aby to bolo jasné, tá suma 256 eur sa podľa Tomanovej zákona mala vyplácať len do dovŕšenia dvoch rokov veku dieťaťa, čiže nie tri roky, ale len vlastne dva, a mala sa týkať len tých matiek, ktoré predtým mali nárok na materskú. To znamená, matka je pol roka na materskej a potom rok a pol, pozor, poberá takýto relatívne štedrý rodičovský príspevok. Potom pri veku dieťaťa od dvoch rokov do troch, čiže ten ďalší, tretí, posledný rok poberania rodičovského príspevku sa táto suma znižovala na 164 eur. Čiže keby sme si to dôsledne prepočítali, tak by sme zistili, že až také veľké terno to zo strany ministerky Tomanovej, respektíve prvej vlády Roberta Fica nebolo. Váš návrh ide niekde úplne ďalej a k tomu sa teda vyjadrím vo svojom vystúpení. Ďakujem.
Košútová, Magda, poslankyňa NR SR (2013-03-26):
Ďakujem. Dajte, prosím, hlasovať o bode 13 z návrhu pána poslanca Fecka.
Halúz, Milan, poslanec NR SR (2014-12-04):
Ježiš, áno, áno, ospravedlňujem sa (vyslovené s pobavením). Už je, je veľa hodín. V súlade s § 73 zákona o rokovacom poriadku som bol určený výborom Národnej rady pre sociálne veci za spravodajcu k návrhu zákona, ktorý je uvedený pod tlačou 1207. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Na zdravie! (Reakcia na kýchnutie v sále.) V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre sociálne veci a Výbor Národnej rady pre ľudské práva a národnostné menšiny. Za gestorský výbor navrhujem Výbor Národnej rady pre sociálne veci. Odporúčam, aby predmetný návrh zákona výbory prerokovali do tridsať dní a gestorský výbor do tridsaťdva dní od prerokovania návrhu zákona v Národnej rade v prvom čítaní. Ďakujem. Prosím, otvorte rozpravu.
Čepček, Martin, poslanec NR SR (2021-05-04):
Ďakujem. Vážený pán predsedajúci, kolegyne, kolegovia, navrhujem, aby uznesenie k ukončeniu núdzového stavu zo dňa 23. marca 2021, číslo parlamentnej tlače 487, toho času bod 57 schváleného programu, bol prerokovaný už zajtra v stredu 5. mája o deviatej hodine. Odôvodnenie: priaznivá epidemická situácia nabáda k nepredĺženiu núdzového stavu, respektíve podľa vyhlásení členiek vlády k jeho ukončeniu na najbližšom rokovaní vlády. Preto je nevyhnutné bezodkladne a v riadnom legislatívnom procese predložiť parlamentu efektívne legislatívne opatrenia na predchádzanie a riešenie dopadov pandémie mimo inštitútu núdzového stavu, tzv. pandemický zákon, ako v susedných krajinách. Ďakujem.
M. Hort, podpredseda NR SR: (2007-12-05):
Pán poslanec Markovič, nech sa páči, máte priestor na vystúpenie.
Sárközy, Irén, poslankyňa NR SR (2018-10-24):
Pán predsedajúci, keďže sme odhlasovali body zo spoločnej správy a hlasovali sme aj o podanom pozmeňujúcom návrhu, dajte hlasovať o tom, že prerokovaný návrh zákona prerokujeme v treťom čítaní ihneď.
Pellegrini, Peter, predseda NR SR (2015-02-13):
Hlasujeme o uznesení, ktoré navrhol pán poslanec Kollár. (Hlasovanie.) Prítomných 113 poslancov, za 36, proti 51, zdržalo sa 26. Konštatujem, že sme navrhovaný návrh uznesenia neschválili. Ďakujem veľmi pekne, tým sme hlasovali o všetkým návrhoch pri tomto bode. Budeme teraz pokračovať hlasovaním v prvom čítaní o návrhu pána poslanca Kaníka, Jurzycu a Freša na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní (tlač 1344), bod 30 schváleného programu. Prosím, pán spravodajca, aby ste uviedli hlasovanie. (Hlasovanie o návrhu poslancov Národnej rady Slovenskej republiky Ľudovíta Kaníka, Eugena Jurzycu a Pavla Freša na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 1344.)
Benčík, Ján, poslanec NR SR (2021-01-29):
Áno, iba v krátkosti. Ďakujem všetkým teda za tie súhlasné reakcie a konečne aj za tie nesúhlasné, tak len v krátkosti. Pán Mizík, nikto od vás nežiada, aby ste sa tu bičovali ako nejaký de... tancujúci derviš z obdobia Mahdího povstania v Sudáne, no ale ako chlap by ste snáď mohli niečo povedať na tú tému stránky Volá hlas Gemeru a Ľudová strana Naše Slovensko, kde bolo iks príspevkov podpísaných práve vami a ešte nejakým pánom, ktorý si dáva teda meno podľa jedného francúzskeho kráľa. A nikdy ste netvrdili, že by ste to neboli ostatne napísali, takže stačí sa priznať sa k tomuto a zachovať sa ako chlap. Pán Kočiš, ako viete, že vy ste, ako ja vraj viem, že či ste extrémista. No ja som napríklad o vás ešte nikdy netvrdil, že ste extrémista, ale tým, že ste povedali, tvrdili teda dokonca, že pán Mazurek bol odsúdený za názory ako nejaké, a to dokonca nejakým politickým objednaným súdom, na objednávku, tak ste sa svojím spôsobom tak trochu zaradili. Pán Suja, názor pani ministerky Milanovej som ja verejne odsúdil, pranieroval som, a dokonca ma vyhľadala a sama sa mi za ten názor ospravedlnila. Prečo nebola odsúdená? No neviem, ja som na... keby bol na ňu niekto podal nejakú žalobu, možno by mala problém. Pán Beluský, citovali ste pána Lipšica, no ja s právnymi názormi pána Lipšica, ovplyvnenými zrejme jeho štúdiom v Spojených štátoch, nemienim polemizovať, je to jeho názor. Uvidíme ako, či má, či aj dneska sa s ním bezvýhradne stotožňuje. Pán Schlosár, no, treba pozerať na historický kontext, keď spomínate, že Štúr a ďalší národovci boli odsúdení. Štúr a ostatní nežili v dobe, žili v dobe dávno pred holokaustom. Viete, takže treba pozerať aj na historický kontext. Ďakujem.
Danko, Andrej, predseda NR SR (2019-05-16):
Vážené panie poslankyne, vážení páni poslanci, pokračujeme v prerušenom rokovaní hlasovaním. Prosím spravodajcu z výboru pre kultúru a médiá poslanca Senka, aby uviedol hlasovanie o bode 25 programu. Je to prvé čítanie o vládnom návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde (tlač 1429). (Hlasovanie o vládnom návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa dopĺňa zákon č. 40/2015 Z. z. o audiovízii a o zmene a doplnení niektorých zákonov v znení neskorších predpisov , tlač 1429.)
Laššáková, Jana, podpredsedníčka NR SR (2015-04-24):
Pán poslanec Susko, nech sa páči.
Laššáková, Jana, podpredsedníčka NR SR (2015-11-12):
Na vystúpenie pána poslanca s faktickou poznámkou pani poslankyňa Mezenská. Končím možnosť prihlásiť sa s faktickými poznámkami. Nech sa páči, máte slovo.
Zmajkovičová, Renáta, podpredsedníčka NR SR (2012-12-14):
S faktickými poznámkami dvaja poslanci. Uzatváram možnosť prihlásiť sa s faktickou poznámkou. Pán poslanec Jánoš.
Kollár, Boris, predseda NR SR (2023-03-21):
S ďalšou faktickou pán poslanec Ďurica.
Paška, Pavol, predseda NR SR (2013-12-05):
Pozdravujem našu návštevu z Košíc, zo Strednej veterinárnej školy v Barci, dúfam, že sa vám páčilo v parlamente a že sa opäť niekedy uvidíme. Pekný deň. (Potlesk.) Pán poslanec Fecko.
Šeliga, Juraj, podpredseda NR SR (2021-04-01):
To musím prečítať, pani Zemanová.
P. Hrušovský, predseda NR SR: (2004-05-20):
(Hlasovanie.) 134 prítomných, 133 za návrh, 1 nehlasoval. Návrh sme schválili. Týmto hlasovaním sme odhlasovali všetky doteraz prerokované návrhy zákonov. Budeme pokračovať teraz v rokovaní o vládnom návrhu zákona o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov (tlač 638), ktorý sme prerušili pred vystúpením posledného prihláseného poslanca pána poslanca Džupu do rozpravy. Poprosím teraz pána navrhovateľa ministra zdravotníctva Zajaca, aby sa dostavil do rokovacej sály, pána poslanca Novotného, aby zaujal miesto pre spravodajcov. A poprosím teraz členov poslaneckého grémia, aby sa na krátku poradu dostavili do rokovacej miestnosti poslaneckého grémia. Poprosím pána ministra zdravotníctva. Páni poslanci, na začiatku rokovania dnešného rokovacieho dňa som nespomenul, teda neoznámil mená ospravedlnených poslancov, len pre dôvody uvedenia v zápise chcem informovať, že o ospravedlnenie požiadali páni poslanci Ďaďo, Danko, Drgonec. Na zahraničnej pracovnej ceste je pán poslanec Zala. Pán minister, poprosím vás, aby ste zaujali miesto pre navrhovateľov (ruch v sále), pánov poslancov o pokoj v rokovacej sále. Páni poslanci! Pán poslanec Nagy, Miššík. Nech sa páči, pán poslanec Džupa, máte slovo. K. Džupa, poslanec: Vážený pán predseda Národnej rady, dámy poslankyne, páni poslanci, vážený pán minister, podobne ako predrečníci a kolegovia, ktorí vystúpili v rozprave, nemožno ináč postupovať ako v prvej časti svojho príspevku sa venovať zákonom ako celku, pretože naozaj ony navzájom súvisia a určité súvislosti už boli naznačené v iných príspevkoch, predovšetkým kolegov z nášho poslaneckého klubu. Stotožňujem sa s nimi a dovolím si ich rozšíriť o ďalšie myšlienky. Predovšetkým treba konštatovať, že ide o návrh vlády Slovenskej republiky, ktorý predkladá predseda vlády, a tento návrh obhajuje na pôde parlamentu minister zdravotníctva. Hovorím to úmyselne z dôvodu, že ... (Ruch v sále.)
Farkašovský, Karol, poslanec NR SR (2019-09-12):
Ďakujem pekne. Pani kolegyňa, čoho sa majú báť novinári pri práve na odpoveď, keď dodržiavajú etický kódex novinárov, ktorý je, mimochodom, veľmi dobrý a veľmi dobre spracovaný? A budú popri slobode prejavu si uvedomovať aj to, čo voláme zodpovednosť. Nikto nebude právo na odpoveď ani využívať a dokonca ani zneužívať. Spomenuli ste očkovanie a mamičky, ktoré čerpajú informácie z internetu. No s pánom Bohom, ďakujem pekne. To už fakt môžeme zdravotníctvo asi nahradiť osvetou z internetu. Kam to dospejeme, preboha? A odpoveď a jej zverejnenie nezávisí od vašej vôle ako poslanca alebo poslankyne, ale závisí od toho, ako túto vašu odpoveď novinári interpretujú. Je tam možnosť, ako to dezinformovať, dezinterpretovať formou klamlivých titulkov alebo prekrúcania či modifikovania reality, tak ako si to želajú šéfredaktori alebo majitelia médií. Áno, redakcie majú svoje redakčné kódexy, ale treba sa na to pozrieť, či naozaj sú v súlade s univerzálnym platným etickým kódexom novinárov, alebo rešpektujú viac postoje a politické názory a politické presvedčenia majiteľov médií a manažmentov médií. To je veľmi dôležitá otázka.
V. Tomanová, ministerka práce, sociálnych vecí a rodiny SR: (2008-09-11):
Dôvodom doplnenia zmeny zákona bolo potrebné upraviť ustanovenia, ktoré umožňujú rôznu interpretáciu alebo spôsobujú interpretačné problémy ako napríklad výchovné opatrenia alebo diagnostické skupiny detských domovov. Bolo tiež potrebné upraviť ustanovenia, ktoré sa v praxi ukázali ako nepraktické, až nepoužiteľné, a to návrhy na osvojiteľnosť, opatrenia finančného charakteru v časti povinnosti obce, tvorba priorít a spôsob poskytovania finančných príspevkov neštátnym subjektom a samospráve. Návrh vládneho zákona zlepšuje aj kvalitatívnu stránku výkonu sociálnoprávnej ochrany detí a sociálnej kurately a obsahuje najmä úpravu výslovného zákazu používania všetkých foriem telesných trestov na dieťati a iných hrubých alebo ponižujúcich foriem trestania dieťaťa pri vykonávaní opatrení sociálnoprávnej ochrany detí a sociálnej kurately. Ide napríklad o výkon opatrení sociálnoprávnej ochrany a sociálnej kurately v detských domovoch a iných zariadeniach podľa zákona. Ďalej rozšírenie možností ukladania výchovných opatrení orgánmi sociálnoprávnej ochrany detí a sociálnej kurately a rozšírenie opatrení na predchádzanie a riešenie krízových situácií v rodine a v náhradnej rodine. Taktiež zlepšenie systému sprostredkovania náhradnej rodinnej starostlivosti, podrobnú úpravu podmienok starostlivosti o deti v detských domovoch a organizačné členenie zariadení tak, aby deti boli umiestnené prioritne v profesionálnych rodinách v atomizovaných malých skupinách v samostatných rodinných domoch alebo bytoch a v prípade, že sa ústavná starostlivosť vykonáva vo väčšom objeme, ako je rodinný dom alebo byt, predpokladá sa poskytovanie starostlivosti maximálne pre 40 detí. Ďalej je to podrobnejšia úprava podmienok výkonu ústavnej starostlivosti v detských domovoch, najmä po obsahovej stránke výkonu súdnych rozhodnutí, napríklad skrátením maximálneho obdobia diagnostiky detí v detskom domove v kombinácii s možnosťou diagnostiky detí priamo v samostatných skupinách alebo v profesionálnych rodinách. Úprava mechanizmu na zvýšenie motivácie obcí realizovať preventívne opatrenia a programy zamerané na podporu rodín s deťmi a na pomoc ohrozeným rodinám s deťmi. Nakoniec je to zmena spôsobu zapojenia akreditovaných subjektov do výkonu opatrení sociálnoprávnej ochrany detí, pričom sa dôraz kladie na obsahovú kvalitu ich činnosti a zároveň sa umožňuje aj ich širšie zapojenie. Ďakujem za pozornosť.
Bugár, Béla, podpredseda NR SR (2010-09-08):
Pán poslanec Martinák.
Laššáková, Jana, podpredsedníčka NR SR (2014-04-01):
Na vystúpenie pána poslanca s faktickými poznámkami pán poslanec Novotný, pani podpredsedníčka Jurinová, pán poslanec Mihál. Končím možnosť prihlásiť sa s faktickými poznámkami. A pán poslanec Brocka ako posledný. Nech sa páči, pán poslanec Novotný.
Laššáková, Jana, podpredsedníčka NR SR (2012-06-20):
S faktickou poznámkou pán poslanec Brocka
Kiššová, Jana, poslankyňa NR SR (2017-09-07):
Ďakujem pekne za slovo. Pán minister, ja obdivujem vašu odvahu, akým sebavedomým spôsobom k tejto téme v tejto snemovni vystupujete. Dnešná schôdza nie je výsledkom žiadnej frustrácie opozície. Sú to mimoriadne vážne dôvody, ktoré boli veľmi jasným a zrozumiteľným spôsobom pomenované a vy ste sa k nim takmer vôbec nevyjadrili, takmer vôbec. A nie je to len opozícia, ktorá vidí dôvody na vaše odvolanie. Je to aj časť koalície. A ak nič iné, tak aspoň toto by mohlo byť pre vás vážnym odkazom, pán minister. A jedna vec z vášho vystúpenia ma takmer zdvihla zo stoličky. Vy ste povedali, že na začiatku kauzy bol blog Natálie Blahovej o sexuálnom zneužívaní a obťažovaní maloletých zverených detí. Pán minister, na začiatku tejto kauzy nebol blog Natálie Blahovej o sexuálnom zneužívaní. Na začiatku tejto kauzy bolo sexuálne zneužívanie detí. A táto vaša poznámka hovorí všetko o tom, akou optikou sa vy na túto kauzu a na tento problém pozeráte. A za toto by ste sa fakt mali hanbiť! (Potlesk.)
P. Markovič, poslanec: (2009-12-01):
Čo mne vadí, je to, že som sa nedopátral k dôvodu, prečo vlastne máme skrátené legislatívne konanie takéhoto zákona, na ktorý podľa mňa neexistuje absolútne žiadny dôvod. Čítam tu, že z dôvodu finančnej a hospodárskej krízy hrozia štátu značné hospodárske škody, čo je síce pravda, ale neviem, ako to celkom súvisí so zlúčením a nezlúčením poisťovní a aký vplyv to bude mať konkrétne na skutočnosť, že budú pod vplyvom krízy dve poisťovne štátne alebo jedna veľká. Ak naozaj ako vážne hospodárske škody hrozia vo výške 2 miliónov eur, keď celkový rozpočet je okolo 2,6 miliardy, tak to, pán minister, nie je ani štatistická chyba, nieto značné hospodárske škody.
Kuffa, Štefan, poslanec NR SR (2021-12-14):
Súvisí to s tým, lebo v podstate aj tí ochranári sa obdobne takto správajú. Prepáčte, ale aj tí ochranári, ktorí takto fungujú veľakrát, sa vydávajú za to, že sú ochranári, ale ani zďaleka ochranármi nie sú. Ja tiež vyzývam tuná pána Šíbla, sedí tuná, pán Šíbl, ste jeden z predkladateľov, postavte sa tuná ako spravodajca, vysvetlite, ako tá BROZ-ka tuná funguje. Nech sa páči, povedzte tuná, vysvetlite to ľuďom tuná v regióne, vysvetlite to Bratislavčanom, povedzte im to, ako fungujete. Nech sa páči, vysvetlite to. Sú to verejne dostupné veci, prosím vás pekne. 21 miliónov vyhodíte na monitoring vtákov, ale to sú všetko, to sú projekty, alebo na toho hraboša, to sú všetko také projekty, kde vlastne vy utopíte obrovské milióny a ľudia v regiónoch nemajú za čo si kúpiť techniku. BROZ-ka, prosím pekne, nech sa páči, tu keď sa pozreme, luxusnú techniku majú, ale takí poľnohospodári, ktorých my sme vyhodili, pán Karahuta to tu spomenul, ktorých sme my takto vyhodili a odišli, oni nemajú jeden biedny traktor, nemajú, nemajú potrebné zariadenia, ktoré sa starajú o pôdu, dorábajú chlieb. Prosím vás pekne, to je tak vrcholne nespravodlivé! A kresťanskí demokrati, ako je Kresťanská únia, podpíše sa pod dvanásťstranový pozmeňujúci návrh, prosím vás pekne! Dve strany má návrh zákona a dvanásť strán má pozmeňujúci návrh. To jak dnes tu v rozprave zaznelo, že 325 bodov pozmeňujúci návrh. A kto to má všetko ako zmonitorovať? No to len tak Filip akurát to zmonitoroval, keď to Juro Gyimesi tu čítal a mu to vysvetlil, Filip Kuffa mu to vysvetlil, že čo všetko, jaké bludy tuná prednáša. Jaké bludy tu prednáša. A dovoľte mi, pán predsedajúci, aby som podal pozmeňujúci návrh, aby sa v predmetnom, v zmysle § 83 ods. 1 podávam procedurálny návrh, aby sa nepokračovalo o navrhovanom zákone. Aby som na to nezabudol , tak to mám už minútu do konca. Tých poslancov, ktorí majú ešte kúska svedomia v sebe, aj tých váhajúcich, vyzývam k tomu, aby za túto reformu, v úvodzovkách reformu, národných parkov ste nezahlasovali, lebo mnohí z vás a mnohí z nás boli pri tzv. tejto reforme národných parkov, boli zneužití. Hrubým spôsobom boli zneužití a Juro Gyimesi bol, žiaľ, jeden z tých, ktorý sa na to podujal a prečítal tuná 12-stranový zákon. Juraj, druhýkrát keď čítaš pozmeňujúci návrh, tak sa priprav potom lepšie, lebo vidíš sú tuná odborníci, ktorí sa lesom rozumejú, a sú tu aj ľudia, ktorí v regiónoch žijú a chcú tam žiť. Neviem, ty si tuná z dolniakov, zriaďte si vy jeden z národných parkov, desiaty a jedenásty u vás. A ja ti za to zahlasujem. Ja sa budem na teba chodiť tam pozerať a bezzásah ti tam budeme dávať a nebudeš môcť ísť na roľu, nebudú môcť pracovať poľnohospodári na pôde, uvidíš potom, aké to bude. Aj tá Natura, ktorá tu bola, 2000 ako spomenutá, to len tak okrajovo tak spomeniem, aj tú treba veľmi vážnym spôsobom prehodnotiť. Neviem, prečo kladieme na to taký obrovský dôraz, keď je to len nejaká študentská práca, ktorá nabrala takýto rozmer a atakuje mnohé regióny na Slovensku. Ďakujem.
Grendel, Gábor, podpredseda NR SR (2020-07-23):
Pán poslanec Svrček.
Bugár, Béla, podpredseda NR SR (2018-09-17):
Pani poslankyňa Cigániková, môžte reagovať na faktické poznámky.
P. Paška, predseda NR SR: (2007-02-06):
Dámy a páni, ešte predtým, ako pristúpime k hlasovaniu, dovoľte mi, aby som zablahoželal našim dnešným oslávencom, pani poslankyni Tóthovej a pánovi podpredsedovi Národnej rady Slovenskej republiky pánovi Milanovi Hortovi k ich dnešnému jubileu. (Potlesk.) Ja pevne verím, že od dnešného dňa budú naše opozično-koaličné vzťahy minimálne tak ústretové ako gratulácia pána podpredsedu pani poslankyni Tóthovej. Ešte raz všetko dobré. A teraz pristúpime, dámy a páni, k hlasovaniu o prerokovaných bodoch programu. Najskôr budeme hlasovať o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 30. decembra 2006 . Bola to tlač 191. Dávam hlasovať o návrhu uznesenia, ktorým Národná rada berie na vedomie písomné odpovede členov vlády na tieto interpelácie s tým, že poslanci Monika Gibalová, Mária Sabolová, Alexander Slafkovský a Daniel Lipšic vyslovili nespokojnosť s odpoveďami členov vlády na ich interpelácie. Požiadam vás teraz o prezentáciu a hlasovanie. (Hlasovanie.) 131 prítomných, 92 za, 6 proti, 33 poslancov sa zdržalo. Konštatujem, že sme navrhované uznesenie schválili. Budeme pokračovať hlasovaním v prvom čítaní o návrhu skupiny poslancov Národnej rady Slovenskej republiky na vydanie ústavného zákona o starobnom dôchodkovom sporení . Je to tlač 183. Požiadam teraz určenú spravodajkyňu pani Martu Damborskú, aby uvádzala hlasovanie.
Galek, Karol, poslanec NR SR (2017-09-14):
Ostali sme tu už v takej komornejšej atmosfére, tak dovolím si povedať niečo možno k tomu počiatku toho zákona. Tento zákon, chcem sa priznať, je lobistickým zákonom. Lobistom bola moja dcéra a asi desať detí, ktoré som videl práve v tej lesnej škôlke, ktoré naozaj boli šťastné, boli zdravé, a tou odmenou a tou protihodnotou, ktorú za predloženie tohto zákona od nich očakávam, nie je nič viac ako ten jeden úsmev. Ja nemám taký dar reči ako Martin predo mnou a veľmi ma mrzí, že som si nedokázal tak obhájiť tento zákon, ako to povedal on. Veľmi sa mi páčili niektoré tie pasáže, s ktorými prišiel. Hlavne tá myšlienka o tom medzikroku na tej časovej osi k niečomu veľkému. Ja si myslím, že tento zákon, ak ho posunieme do druhého čítania, čo by sme určite mohli, tak určite by to mohlo napomôcť aj k nejakým ďalším zmenám, ktorými by sme mohli ten školský zákon postupne vylepšiť. Ďakujem aj veľmi pekne pánovi Sopkovi, ktorý tak isto hovoril o možných opravách, vylepšeniach tohto zákona v druhom čítaní. Veľmi pekne ďakujem pani Zimenovej, za tú otvorenú kritiku. Aj keď ten zákon nie je pripravený, ja veľmi rád do budúcnosti jej poskytnem minimálne tie moje motívy, lebo tie naozaj vedomosti, ja som ten energetik a rodič, ale minimálne jej môžem povedať o tých mojich motívoch, ktoré ma k podpísaniu sa a k predloženiu tohto zákona viedli. Budem veľmi rád, ak každý jeden, každý kritik, ktorý aj dneska, vystúpil dneska v rozprave, ak priloží rovnako tú ruku k dielu. Ja tú svoju takto verejne ponúkam a budem vďačný, ak tento zákon podporíte. Ďakujem veľmi pekne.
Grendel, Gábor, podpredseda NR SR (2022-11-10):
Otváram rozpravu v rámci tretieho čítania . Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spravodajca, prosím, uveďte odporúčanie gestorského výboru.
Martvoň, Anton, poslanec NR SR (2013-10-25):
Ďakujem pekne. No, pán poslanec Hlina, toľko žlči, toľko nevraživosti vo vašom vystúpení, čo ste predviedli, no nechápem, kvôli čomu. Však vy ste si nevšimli, že práve my a teda výbor, plus strana SMER, prichádza s tým, čo tu platí už 11 rokov? Práve za vlády Mikuláša Dzurindu boli nastavené takéto odmeny pre správnu radu a pre dozornú radu v roku 2002. Jedenásť rokov sa nemenili. Práve strana SMER prichádza s tou zmenou, to vám uniklo? My sme prišli s tou zmenou, čiže jednoducho my meníme, čo tu už je 11 rokov, čo si nastavil niekto pred 11 rokmi pre svojich ľudí. Zároveň dovolím si poukázať na to, že vy ste tu spomínal dozornú radu, že dvakrát zasadala za rok 2013. No zavádzate, lebo tá dozorná rada zasadala jedenásťkrát za rok 2013 a riešila práve problémy, ktoré sa objavili v Ústave pamäti národa ako také. Čiže tá dozorná rada si snažila poctivo plniť svoje povinnosti, dá sa povedať, dohliadajúceho „psa“ nad konaním určitých ľudí v ÚPN. A práve dozorná rada, ale aj ostatní vyjadrili práve podporu tomuto návrhu výboru, že sa idú znižovať tie odmeny. Oni sami s tým súhlasili, lenže problém je v niečom inom. Problém je asi, predpokladám, pán Krajňák, s ktorým ste sa priznali teraz k nejakej spolupráci, asi to je tá odmena za spoluprácu, že ste vystúpili, lebo práve pán Krajňák, ako nový predseda ÚPN, má problémy aj so správnou radou, aj s dozornou radou, lebo oni chceli dať návrh, aby aj jeho odmena, keďže jeho odmena zostane vyššia ako plat poslanca, ten základný, teda aby aj jemu bola odmena, z trojnásobku znížená na jeden a pol násobok, že tam je ten problém, ktorý je, nehovoriac o tom, že ešte sa tam nejaké pochybnosti okolo hospodárenia objavili, ale to je už na správnu a dozornú radu, aby sa s tým vysporiadali, ale tu je ten problém. Čiže ja chcem poukázať na to, že tá žlč bola úplne zbytočná, lebo my sme prišli s tým práve, čo tu platí jedenásť... (Prerušenie vystúpenia časomerom.)
Jurinová, Erika, podpredsedníčka NR SR (2014-11-26):
Ďakujem, pani poslankyňa. Na vaše vystúpenie, pán Radošovský, to má byť faktická? Nie. Dobre, takže nie sú faktické poznámky. Dávam slovo druhému prihlásenému rečníkovi pánovi poslancovi Csicsaiovi.
Jarjabek, Dušan, poslanec NR SR (2011-06-17):
Ďakujem za slovo, pán podpredseda. Naozaj sa mi zdá, že túto schôdzu všeobecne v globále nezvládate vy ako koalícia. Zopakujem to, čo som povedal. Poprosil by som, aby ste dali hlasovať o mojom procedurálnom návrhu, aby pán Dr. Čentéš pred tým, ako vôbec prebehne jeho voľba, mohol vystúpiť v parlamente a mohol sa predstaviť preto, lebo mnohí z nás ho nepoznajú, mnohí z nás ho nevideli (smiech v sále), mnohí z nás s ním v živote neprehovorili ani slovo... Neviem, čo je na tom smiešne, lebo je to pravda. Ak vy sa s ním chodíte do krčmy rozprávať o tom, koho z nás „obesíte“, to je váš problém. Naozaj, ja som s ním nehovoril nikdy v živote. Myslím si, že by bolo korektné, keby pán kandidát vystúpil a zdôvodnil svoju kandidatúru. To je všetko. (Potlesk a reakcie z pléna.)
Zs. Simon, minister pôdohospodárstva SR: (2004-09-09):
Predloženým vládnym návrhom zákona sa upravujú predovšetkým oblasti výstavby spoločných zariadení, opatrení už v rámci schválenia úvodných podkladov po schválení návrhu zásad funkčného usporiadaní územia v obvode pozemkových úprav, čím sa dáva dostatočný časový priestor, aby hlavné spoločné zariadenia a opatrenia boli vybudované už pred zmenou vlastníckych vzťahov. Vážený pán predsedajúci, vážené pani poslankyne, vážení páni poslanci, ďakujem poslancom Národnej rady za návrhy na doplnenie predkladaného návrhu zákona pri prerokovaní vo výboroch, ktorými došlo k zosúladeniu tohto zákona so súvisiacimi zákonmi. Zároveň sa obraciam na vás o podporu tohto návrhu. Ďakujem za pozornosť.
Kyselica, Lukáš, poslanec NR SR (2023-02-01):
Ďakujem veľmi pekne, pán predseda, za slovo. Budem krátky. Menili sme legisvakačku tuším na 1. februára, vzhľadom na posun ju musíme meniť znova. Takže... (Prerušenie vystúpenia predsedajúcim)
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 144 poslancov, za 105, proti 5, zdržalo sa 29, nehlasovali 5. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Danko, Andrej, predseda NR SR (2019-06-25):
Do rozpravy je prihlásená poslankyňa Grausová, pripraví sa poslanec Mizík. Nech sa páči, pani poslankyňa.
Poliačik, Martin, poslanec NR SR (2013-06-20):
Takže aby som to poopravil, áno, ide o vyššieho súdneho úradníka, pán spravodajca, nie je to sudca. (Hlas spravodajcu: Povedali ste sudca.) Ja viem, preto sa opravujem. Hovorím, ešte stále som neodslúžil plné volebné obdobie v ústavnoprávnom výbore, tak môžte zvážiť, že či už mám plné právnické vzdelanie, alebo nie. Takže opravujem sa, nejde o sudcu, ide o vyššieho súdneho úradníka. Pri nich, predpokladám, tie pravidlá, o ktorých ste hovorili, neplatia a môžu byť členmi politických strán. A tá štatistika hovorila o tom, že, že ten počet exekúcií, ktoré sa viažu k nebankovkám, proste nie je tak vysoký, ako spomínal pán kolega Hlina, čo ale stále neznamená, že ak tam dochádza k osobným tragédiám ľudí, tak tú situáciu netreba riešiť. K osobným sporom blogera a Alojza Hlinu ja sa vyjadrovať nebudem. Koniec koncov internet je slobodné prostredie. To si môžu medzi sebou vyriešiť sami. Každopádne tá štatistika, o ktorej som hovoril, platí a ten počet prípadov je taký, ako som ho citoval. Ďakujem.
Krajniak, Milan, minister práce, sociálnych vecí a rodiny SR (2023-01-24):
Vážený pán predseda, otváram rozpravu, aby bolo možné predložiť pozmeňujúci návrh, ktorý umožní skrátiť legislatívne obdobie a vyhlásiť predčasné voľby. Ďakujem.
B. Bugár, podpredseda NR SR: (2002-12-12):
(Hlasovanie.) Prítomných je 132 poslancov, za návrh 97, zdržalo sa 31, nehlasovali 4. Konštatujem, že Národná rada na návrh vlády Slovenskej republiky odvolala zástupcov štátu Martina Demeša, Máriu Husárovú, Jozefa Murgaša, Martina Zborovjana a Vojtecha Puhu z funkcie členov Správnej rady Všeobecnej zdravotnej poisťovne.
Tomáš, Erik, poslanec NR SR (2021-02-03):
Ďakujem pekne. Pani poslankyňa, vy ste povedali takú vetu, že pre občerstvenie pamäte poviete, čo za ten rok SaS urobila. Tak ja pre občerstvenie pamäte chcem povedať, čo SaS urobila, resp. neurobila počas roka. Napríklad nominant SaS v Štátnych hmotných rezervách nakúpil aj také testy, o ktorých pán premiér povedal, že by ich nepoužil ani na psov. Po druhé. Sulík ako minister hospodárstva nenakúpil vôbec žiadne testy, tak bol neschopný, že pán premiér o ňom povedal, že je idiot a je zodpovedný za 4 300 obetí. Pán Sulík ako minister hospodárstva sa stihol vzdať predkupného práva na Východoslovenskú energetiku, čím odovzdal túto energetiku do rúk Nemcov a len posilnil monopol súkromníka. Pán Gröhling už pôsobí ako tá typická Columbova manželka. Už ho pomaly nie je ani vidieť a nedokázal vrátiť deti do škôl ani na jar, ani na jeseň a ani v novom roku. Toľko k tým výpočtom slávneho pôsobenia SaS počas roka. Chválite sa dvomi kilečkami podnikateľskými, ktoré podnikateľom nijakým spôsobom zásadným nepomôžu. Už sme to povedali, je to taký leukoplast na zlomeninu. Vidíme presne, ako si podnikatelia žijú v čase koronakrízy. Asi len Rumunsko je horšie, čo sa týka pomoci ako Slovensko podľa Medzinárodného menového fondu. Chvíľu bolo sympatické zo strany SaS, že sa postavila trochu opozične v tej koalícii proti všetkým tým nezmyselným a chaotickým opatreniam, aleko... ako sa ukázalo postupne, bola to len faloš, bolo to klamstvo, už to pochopili aj vaši voliči a napokon opäť asi dosiahnete a budete veľmi radi tú dôveru, ktorú ste získali aj vo voľbách, ktorá bola mimochodom 6,5 %, čiže to nebola dôvera, ale dôverička.
Glváč, Martin, podpredseda NR SR (2016-04-22):
Pani poslankyňa Dubačová.
Mičovský, Ján, poslanec NR SR (2013-12-18):
Ďakujem pekne za slovo, vážená pani podpredsedníčka Národnej rady. Viackrát tu už dnes zaznel apel, že rozlúčme sa nejakým darčekom. Ja navrhujem, rozlúčme sa nie darčekom, ale možno reparátom. Ak sme to nezvládli pri návrhu mimoriadnej schôdze, ktorá mala byť na túto tému, tak naozaj skúsme si položiť otázku vo svojom svedomí, že či by nebolo správne, aby sme, aj keď už čas nevrátiš naspäť a tisícky a tisícky zničených osudov zrejme už nie je možné žiadnym zákonom teraz sanovať, ale teda dohodnime sa na tom, že by bolo dobré urobiť krok do budúcnosti a ochrániť ľudí, ktorí zjavne potrebujú túto ochranu, tak ako to správne vystihol aj pán poslanec Alojz Hlina vo svojom návrhu, a povedať si, že nám stojí za to, aby sme rok 2013 v sieni zákonnosti ukončili niečím zmysluplným. To bude skutočne krok, ktorý by možno mohol dať veľmi pekný signál našim občanom, že si teda zvolili ľudí, ktorí dokážu aspoň tak výnimočne a možno v takej zvláštnej chvíli povýšiť svoje svedomie nad nejaké stranícke kalkulácie. A netrápiť sa s tým, že to bude poslanec Hlina, ktorý urobí takéto gesto, ale potešiť sa z toho, že sme takéhoto gesta boli spoločne schopní. Ďakujem.
M. Číž, podpredseda NR SR: (2008-11-27):
Vážené kolegyne, kolegovia, je 12.00 hodín, prerušujem rokovanie o tomto bode programu, stretneme sa o 14.00 hodine. Príjemný obed prajem. (Prerušenie rokovania o 12.00 hodine.) (Pokračovanie rokovania o 14.00 hodine.) Tretí deň rokovania 29. schôdze Národnej rady Slovenskej republiky 27. novembra 2008 o 14.00 hodine
Urban, Miroslav, poslanec NR SR (2021-09-21):
Ďakujem za slovo. Mňa zaujali tie prvé slová pána MUDr. Rašiho. Naozaj, vedieme štatistiky, koľko pacientov umrelo na COVID, ale ako keby sme zabudli, že pacienti umierajú aj na iné diagnózy. Myslím si, že by to bolo prospešné a upokojilo by to situáciu vôbec na Slovensku, keď si zoberieme tie úmrtia, 4-7 pacientov denne, a popritom nám zomierajú pacienti na infarkty, na iné infekčné choroby aj na zápaly pľúc, ktoré nie sú covidové. Takže ak by sme mali zlepšiť nejakú tú, vôbec tú náladu v spoločnosti, myslím, že by sme mali aj týmto smerom povedať ľuďom, že sú aj iné choroby a že sa budeme snažiť zlepšiť aj ten kardioprogram alebo onkologický program bol počas COVID-u naozaj zanedbaný, tí pacienti sa nedostali načas na vyšetrenia k lekárovi a skutočne veľa ich zomrelo práve preto, že sa nemali tú možnosť adekvátne liečiť. Čo sa týka spomenutých tých inovatívnych liekov, no to je katastrofa naozaj na Slovensku, kým sa inovatívne nové lieky dostanú. Samozrejme, to je otázka peňazí a možnože tento inštitút by tomu mohol pomôcť, ak bude naozaj nezávislý a nebude tam nejaký lobing farmafiriem. A je to podobne aj zase s tými náhradami liekov ako generikami. Kým sa dostanú aj tie generiká lacnejšie na trh, aby vytlačili tie originály, tiež je to obrovský farmalobing tých firiem, ktoré naozaj na tom zarábajú. Čiže treba sa snažiť uplatniť tie lieky, ak sú dostupné a lacnejšie generiká, čo sa len dá, a takisto aj to, ino... inovatívne lieky. Určite treba vychádzať z tej evidence-based medicíny, z medicíny teda dôkazov, ktoré lieky fungujú a ako a kedy ich podávať. Ja si pamätám, ako začal COVID, tak sme podávali lieky, ktoré vôbec nemali žiadnu evidence-based medicínu, to boli rôzne antivirotiká na liečbu COVID, ale dávali sa, lebo sme nemali čo, a pritom napríklad rôzne komplikácie po COVID-e, už existujú lieky, a spomeniem nejaké monoklonálne protilátky proti klostrídiám, ale kým sa to dostane na Slovensko, dlho to trvá.
Pellegrini, Peter, podpredseda NR SR (2020-04-01):
Ďakujem pekne, pán minister. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, pánovi predsedovi Jozefovi Lukáčovi. Nech sa páči, pán predseda, máte slovo.
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 134, za 85, proti nikto, zdržalo sa 49. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, výbory.
Pellegrini, Peter, predseda NR SR (2015-05-28):
Pán poslanec Dzurinda.
Bastrnák, Tibor, poslanec NR SR (2016-12-06):
Ďakujem pekne za slovo. Len toľko chcem povedať, pani kolegyňa, že je to, je tu aj rastlinná a živočíšna výroba, takže ako nezabudli sme na to, to je jedna vec. A na druhej strane, to nejde len to, že niečo riešime. Samozrejme pán Antal, keď ste počúvala dobre, rieši iné veci, napríklad práve športoviská ako v jednotlivých obciach atď., práve kvôli tomu, lebo sme si mysleli s pánom kolegom Jakabom, že tieto veci tam chýbajú, tak preto sme navrhli tieto veci a práve preto nie všade dávame na to určitú „výnimku“, ale preto sme to zadefinovali, že len v jednom katastri raz, to znamená, že nechceme, aby tu vyrástli len skleníky, ale samozrejme, je to určitá pomoc tým malým a stredným poľnohospodárom. Ja si myslím, že, ani ja nemám rád tie zákony, kde sú výnimky, ale na druhej strane (reakcia z pléna), áno, to máte pravdu, ale na druhej strane, samozrejme, chceme pomôcť tým pôdohospodárom a o tom je tento pozmeňujúci návrh. Ďakujem pekne.
Droba, Juraj, poslanec NR SR (2010-07-08):
Sľubujem. (Potlesk.)
A. Belousovová, podpredsedníčka NR SR: (2008-06-19):
Otváram rozpravu o tomto bode programu. Do rozpravy som dostala tri písomné prihlášky. Písomne sa do rozpravy prihlásili páni poslanci Palko, Mikloško a pán poslanec Bauer. Ako prvý vystúpi pán poslanec Palko, po ňom sa pripraví pán poslanec Mikloško. Nech sa páči, pán poslanec Palko, máte slovo.
Šeliga, Juraj, podpredseda NR SR (2021-01-14):
Pani poslankyňa, ja nemám problém s kritikou, ale s tým, že máte reagovať na rečníčku, to je celé. Ako ďalší... (Reakcia z pléna.) Poprosím o kľud. Ako ďalší – pán poslanec Beluský, nech sa páči.
Bugár, Béla, podpredseda NR SR (2018-03-26):
Pán poslanec. Nebuďte nervózny.
Hrušovský, Pavol, podpredseda NR SR (2010-09-09):
Pán poslanec Jarjabek, nech sa páči.
B. Bugár, podpredseda NR SR: (2002-05-23):
(Hlasovanie.) Prítomných je 96 poslancov, za 87, proti 1, zdržalo sa 7, nehlasoval 1. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz budeme hlasovať o návrhoch noviel zákona o verejnej službe. Spravodajcom je pán poslanec Halmeš. Budeme hlasovať o návrhu novely zákona o verejnej službe (tlač 1496), ktorý uviedol pán poslanec Köteles. F. Halmeš, poslanec: Pán podpredseda, prosím, aby sa hlasovalo o tom, že Národná rada Slovenskej republiky sa uzniesla v súlade s § 73 ods. 3 písm. c) zákona Národnej rady Slovenskej republiky o rokovacom poriadku v znení neskorších predpisov prerokovať predložený návrh zákona v druhom čítaní.
Jurinová, Erika, podpredsedníčka NR SR (2013-03-13):
Ďakujem pekne, pán minister. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Vladislavovi Petrášovi.
Borec, Tomáš, minister spravodlivosti SR (2015-11-13):
Ďakujem veľmi pekne, pán predsedajúci. Dovoľte, aby som predstavil na rokovaní pléna návrh zákona o verejnom obstarávaní a o zmene a doplnení niektorých zákonov. 28. februára 2014 boli prijaté nové smernice upravujúce oblasť verejného obstarávania, konkrétne smernica Európskeho parlamentu Rady 2014/24/EÚ o verejnom obstarávaní, smernica Európskeho parlamentu a Rady 2014/25/EÚ o obstarávaní vykonávanom subjektmi pôsobiacimi v odvetviach vodného hospodárstva, energetiky, dopravy a poštových služieb a smernica Európskeho parlamentu a Rady 2014/23/EÚ o udeľovaní koncesií. Prvé dve uvedené smernice zrušujú a nahrádzajú doterajšie smernice 2004/17 a 2004/18 ES a tretia uvedená smernica je úplne novou samostatnou právnou úpravou. Predmetné smernice boli uverejnené v Úradom vestníku Európskej únie, pričom transpozičná lehota na zosúladenie vnútroštátnych právnych poriadkov uplynie 17. apríla budúceho roka. Predpokladaný návrh predstavuje nový kódex v oblasti pravidiel verejného obstarávania, ktorým sa novokreované smernice v oblasti verejného obstarávania preberajú do právneho poriadku Slovenskej republiky. Hlavným cieľom predkladaného návrhu sú zefektívnenie a urýchlenie procesov verejného obstarávania prostredníctvom povinnej elektronizácie, väčšia flexibilita a zníženie administratívnej záťaže vo verejnom obstarávaní, uľahčenie prístupu malým a stredným podnikom na trh, podpora využívania verejného obstarávania ako kľúčového nástroja na plnenie cieľov environmentálnej a sociálnej politiky a taktiež zavedenie väčšej právnej istoty pri aplikácii jednotlivých inštitútov. Za týmto účelom bolo v predkladanom návrhu upravených niekoľko nových inštitútov, ako napríklad kompletná elektronizácia procesu verejného obstarávania alebo zavedenie nového postupu zadávania zákazky inovatívneho partnerstva. Ďalej môžme spomenúť napríklad aj úpravu konfliktu záujmov priamych platieb subdodávateľom, tzv. in-house, zákaziek spoločného obstarávania verejných obstarávateľov z viacerých krajín, zavedenie zákonných dôvodov na odstúpenie od zmluvy a novej koncepcie uzatvárania dodatkov, revíziu úpravy kritérií na vyhodnotenie ponúk, v rámci ktorých sa priorizujú iné kritériá ako najnižšia cena či predbežného preukazovania podmienok účasti prostredníctvom jednotného európskeho dokumentu. Účinnosť predkladaného právneho predpisu sa navrhuje stanoviť na 18. apríla. Stanovený dátum účinnosti je plne koherentný s transpozičnou lehotou. Pán predsedajúci, skončil som, ďakujem pekne.
Laššáková, Jana, podpredsedníčka NR SR (2013-09-17):
Pán poslanec Poliačik, nech sa páči.
Viskupič, Jozef, poslanec NR SR (2014-11-10):
Pán poslanec Kaník, sú niektoré situácie v parlamentnej debate, kedy sa ako keby otáčala karta. A ja mám teraz dojem aj po prvom, aj po druhom vystúpení, že my tu neberieme na zodpovednosť premiéra vlády, ale ako keby sa kolegovia snažili odvolať teba. Čiže dozvedáme sa informácie o tom, ako riadiš ministerstvo, alebo ako ho si ho riadil, čo na ministerstve zlyháva a podobne. A nepočujem žiadnu poznámku, či bude rozprávať pán poslanec Blaha, pani poslankyňa Nachtmannová alebo Tomanová, že teda máme tu problém s cétečkom, ktoré bolo predražené, že personálna nominácia do dozornej rady v piešťanskej nemocnici je naozaj obrovskou hanbou, akým spôsobom sa rozhodla vládna strana s obrovským mandátom spravovať veci verejné, a ani pol slova. Odvolávame Ľuda Kaníka? Z čoho? Akože, čo ho máme odvolať? Lebo on si dovolil povedať, že pán premiér, budujete tu systém, korupčný systém, kde ruka ruku myje, navzájom sa kryjete, idete metódou nič nepriznať, ak už sa toto nedá vydržať, tak sa urazím a začnem tu vyťahovať všetky možné veci z minulosti. No a tretia, tak ako hovoril pán poslanec Novotný, je, osobne dourážať ľudí, ľudí z opozície, pretože ja si vyprosím, aby premiér tejto krajiny hovoril, že niekto tu z opozície rokuje pod vplyvom alkoholu, alebo vôbec toto podsúval verejnosti. Toto je absolútna hanba.
Blahová, Natália, poslankyňa NR SR (2019-05-15):
Ďakujem pekne. Takže, pán podpredseda správne spomenul, že s kolegom Ondrejom Dostálom predkladáme túto novelu, ktorou sa mení a dopĺňa zákon 36/2005 o rodine a o zmene a doplnení niektorých zákonov v znení neskorších predpisov. Ide o drobnú zmenu, ktorá myslím, že napráva akýsi zanedbaný alebo opomenutý zákon, resp. paragraf, ktorý sa týka náhradných rodičov a ich prijatého dieťaťa v rámci rozvodového konania. Týmto svoje úvodné slovo končím a hlásim sa prvá do rozpravy. Ďakujem pekne.
Laurenčík, Milan, podpredseda NR SR (2020-12-03):
Pán poslanec, chcete reagovať? Nie. Ďalším rečníkom, ktorý je písomne prihlásený, je pán poslanec Milan Vetrák. Nie je v sále. Stráca poradie definitívne. Ďalším je pán poslanec Ján Podmanický. Nech sa páči.
J. Brocka, poslanec: (2009-12-02):
Jeden argument, ktorý som použil vo výbore pre financie, rozpočet a menu, som mal pocit, že oslovil kolegov z vládnej koalície, že nerozumiem tomu, prečo vládna koalícia takto krátko pred voľbami ide naštvať výraznú časť aj svojich voličov. Týmto návrhom pani ministerka Tomanová navrhuje výrazne zvýšiť rodičovský príspevok iba jednej časti, jednej tretine, jednej štvrtine rodičov, ktorí sú poberateľmi rodičovského príspevku. Tej väčšej skupine ich nejde zvýšiť ani o korunu alebo ani o cent od nového roka. A, samozrejme, teda predpokladám, že tá reakcia verejnosti na to s blížiacimi sa voľbami bude, ak by sme to v takejto podobe schválili. Ale, prosím, to je politický problém, to si budú musieť nejako vysporiadať. Ale druhá vážna výhrada voči tomuto návrhu je, že týmto návrhom, keď prejde, búrame isté hranice medzi dvoma princípmi, medzi štátnou sociálnou podporou a poistnými systémami, cez ktoré takisto podporujeme rodiny s deťmi. Jednoducho rodičovský príspevok je čistá solidarita. To znamená, je to náhrada straty príjmu. A tí, ktorí pracujú, ktorí platia dane, sa takto cez daňový systém solidarizujú s tými rodičmi, ktorí sa starajú o deti a nemajú príjem zo zamestnania. Tak bol zavedený rodičovský príspevok. Je druhá vec zásluhovosť. Tá je v poistnom systéme. To je napr. cez nemocenskú dávku, ktorou je dnes materské alebo materská. Tam sa premietne napr. zárobok alebo zamestnanie rodiča pred situáciou, keď sa stará celodenne o dieťa. Týmto návrhom ale aj do systému štátnej sociálnej podpory vlastne robíme z rodičov dve kategórie, jedných, ktorých situácia ani nebude taká zlá, pretože predtým pracovali a ich rodičovský príspevok po dobu dvoch rokov bude takmer o 100 eur vyšší ako tých, ktorí napr. to šťastie nemali. Súhlasím s jednou časťou, ktorá v tomto návrhu je. A to je zásluha pani ministerky, že rodičovský príspevok bude náhrada za stratu príjmu. To bola vec, ktorá sa presadila do legislatívy aj proti, by som povedal, môjmu názoru alebo našej vôli, keby som hovoril o Kresťanskodemokratickom hnutí. Ale, prosím, bolo to v tom systéme aj pred novelou zákona. To považujem za správne. Ale, bohužiaľ, tá väčšia deformácia je to, o čom som hovoril predtým. Preto nebudem hlasovať za tento vládny návrh zákona.
Laurenčík, Milan, podpredseda NR SR (2022-03-17):
Keďže vám sa čas nepočíta, tak je to úplne jedno.
Senko, Ján, poslanec NR SR (2018-06-13):
Aj táto diskusia svedčí o tom, že asi o histórii, o histórii Slovenska treba rozprávať, treba si pripomínať niektoré významné medzníky vo vývoji Slovenska na jeho ceste k samostatnosti. A myslím si, že aj to vystúpenie pána poslanca Hrnka bolo, bolo správne a nepociťoval som ho tak, ako ho pociťoval pán Dostál, ani nejakým spôsobom neznehodnocoval význam Československej republiky ako medzník vo vývoji aj v demokratickom vývoji na ceste možnej samostatnosti Slovenska. A dokonca poukázal, a čo je veľmi potrebné, že neboli dodržané niektoré dohody, ktoré na začiatku jej vzniku boli, neboli dodržané. Z tohto pohľadu myslím si, že 30. október je významný z hľadiska, z hľadiska Slovenska ako takého, z hľadiska jeho sebaurčovacieho práva, a myslím si, že by sme toto jednoducho nemali opomínať a mali by sme si ho pripomínať a pripomenúť, že slovenská domáca politická generácia sa prihlásila k spoločnému štátu Čechov a Slovákov. A toto je veľmi dôležité. A dokonca na základe tohto prihlásenia boli potom, bola potom, á, potom boli, mala význam aj na parížskych mierových rokovaniach. Takže nepodceňujme to a myslím si, že má to význam, aby sme Slovákom aj mladej generácii pripomínali veľmi významné historické medzníky vo vývoji Slovenska.
Pellegrini, Peter, predseda NR SR (2015-01-29):
Ďakujem pekne, pán poslanec. S reakciou na faktické poznámky pán poslanec Kaník.
Bugár, Béla, podpredseda NR SR (2019-10-16):
Páni poslanci! Páni poslanci!
Záhumenský, Marian, poslanec NR SR (2010-08-05):
Zajtra budem pokračovať.
Vašečka, Richard, poslanec NR SR (2020-04-22):
Tým sme rozhodli o všetkých návrhoch zo spoločnej správy. Keďže zákon prerokúvame v skrátenom legislatívnom konaní, sme v treťom čítaní, prosím, pán predsedajúci, otvorte rozpravu v treťom čítaní .
Kolíková, Mária, ministerka spravodlivosti SR (2020-04-29):
Ďakujem veľmi pekne. Azda iba jednou vetou. Ako bolo povedané, funkčné obdobie pani predsedníčky v krátkom čase končí. Považujem rozhodnutie Národnej rady v tejto súvislosti za absolútne kľúčové, pretože je to o navrátení poslania tejto inštitúcii, navrátení poslania, ktorým je ochrana základných práv. Preto je veľmi dôležité, aby v tom Národná rada zaujala absolútne principiálny postoj a ukázala, čomu majú takéto inštitúcie slúžiť.
Šimečka, Michal, podpredseda NR SR (2024-02-16):
Ďakujem veľmi pekne. Teraz dám slovo pánovi poslancovi Vančovi, aby vystúpil ako spravodajca za gestorský ústavnoprávny výbor. Prosím, máte slovo.
Laurenčík, Milan, podpredseda NR SR (2021-10-22):
Ďakujem. Prosím, zaujmite miesto pre spravodajcu. Ja teraz otváram rozpravu. Do rozpravy som dostal písomnú prihlášku, prihlásil sa pán poslanec Milan Vetrák za klub OĽANO. Nech sa páči, pán poslanec, máte slovo.
Dostál, Ondrej, poslanec NR SR (2018-11-27):
Ale musím sa priznať, že ten posledný príspevok ma zaujal najviac. Pán poslanec Kaliňák vychrlil znôžku invektív a potom povedal, že dúfa, že budem reagovať vecne a že moja odpoveď nebude invektívou. No ja som predsedom OKS, v súlade so všetkými zákonmi som kandidoval na kandidátnej listine politickej strany Sloboda a Solidarita, lebo tak sme sa dohodli. Volebný zákon to umožňuje. Bolo to absolútne transparentné, bolo to vopred oznámené. Každý, kto mal záujem, o tom vedel. A OKS nie je masová strana, samozrejme, ale my nebudeme mať problém splniť ani tie podmienky, ktoré stavia tento nový zákon, pretože máme najvyšší orgán, ktorý má aspoň 27 členov, máme predsedníctvo, ktoré má jedenásť členov, čiže sme o dve miesta nad tým minimom. Máme rozhodcovskú komisiu, ktorá má troch členov, a áno, budeme si musieť miesto jedného kontrolóra spraviť kontrolnú komisiu, ktorá bude mať troch členov. Aj toto nepochybne dokáže aj taká malá strana, ako sme my. Pán poslanec Hrnko, no v Spojených štátoch sa síce registrujú voliči, ale to nie sú členovia politickej strany a nikto nemá takú tú povinnosť sa registrovať. Sú tam aj ľudia, ktorí vôbec nie sú registrovaní voliči. A teda, pani poslankyňa Antošová, ak ste to nepochopili, tak mi je to ľúto, lebo ja som vysvetľoval na príklade konkrétnych čísel a konkrétnych situácií, k akým absurditám môže viesť váš zákon.